Εσκούδο του Πράσινου Ακρωτηρίου

Το εσκούδο (escudo) είναι το νόμισμα του Πράσινου Ακρωτηρίου (πορτογαλικά: Cabo Verde), μιας πρώην αποικίας της Πορτογαλίας. Ο κωδικός του νομίσματος ISO 4217 είναι CVE. Η γραφή των ποσών γίνεται συνήθως με τη χρησιμοποίηση του συμβόλου $ για το διαχωρισμό των δεκάδων, όπως 20$00 για τα 20 εσκούδος, ή 1.000$00 για τα 1000.

 Το εσκούδο έγινε το νόμισμα του Πράσινου Ακρωτηρίου το 1914. Αντικατέστησε το ρεάλ του Πράσινου Ακρωτηρίου σε ισοτιμία του 1 εσκούδου προς 1000 ρέις. Ως το 1930, το Πράσινο Ακρωτήριο χρησιμοποιούσε πορτογαλικά κέρματα, παρά το γεγονός ότι τυπώνονταν χρήματα από την Εθνική Τράπεζα Υπερποντίων Περιοχών (Banco Nacional Ultramarino) ειδικά για το Πράσινο Ακρωτήριο, αρχής γενομένης από το 1865. Μέχρι την ανεξαρτησία του 1975, το εσκούδο του Πράσινου Ακρωτηρίου ήταν ίσο με το εσκούδο της Πορτογαλίας. Στη συνέχεια υποτιμήθηκε, χάνοντας σχεδόν το 30% της αξίας του το 1977-78 και έπειτα το 40% το 1982-84. Ύστερα από αυτά, η αξία του σταθεροποιήθηκε έναντι του πορτογαλικού εσκούδου. Στα μέσα του 1998 συμφωνήθηκε με την Πορτογαλία να "κλειδωθεί" η ισοτιμία του αφρικανικού εσκούδου προς το εσκούδο της Πορτογαλίας σε 1 εσκούδο Πορτογαλίας= 0,55 εσκούδα του Πρασίνου Ακρωτηρίου. Έπειτα από την αντικατάσταση του πορτογαλικού εσκούδου με το Ευρώ, το 1 ευρώ ισούται με 110,265 εσκούδα του Πράσινου Ακρωτηρίου. Υπό πορτογαλικό καθεστώς, εισήχθησαν κέρματα το 1930 σε ονομαστικές αξίες των 5, 10, 20 και των 50 σεντάβος (centavos) όπως επίσης και του ενός εσκούδου (1 escudo). Τα σεντάβος των 5, 10 και 20 φτιάχτηκαν από χαλκό και τα κέρματα των 50 σεντάβος και του 1 εσκούδου από νικέλιο και χαλκό. Το 1953 εισήχθησαν κέρματα του 1 , των 2½ εσκούδο και τα αργυρά των 10 εσκούδο, που ακολουθήθηκαν από τα χάλκινα των 50 σεντάβος και άλλα των 5 εσκούδος το 1968. Έπειτα από την ανεξαρτησία, κέρματα κυκλοφόρησαν το 1977 σε ονομαστικές αξίες των 20 και των 50 σεντάβος, του 1, 2½, 10, 20 και 50 εσκούδος. Τα κέρματα των σεντάβος ήταν αλουμινένια και τα εσκούδα των 1 και 2½ ήταν από νικέλιο και χαλκό. Τα κέρματα μεγαλύτερης αξίας ήταν από χαλκονικέλιο. Η τρέχουσα σειρά κερμάτων κυκλοφόρησε το 1994 και είναι το 1 εσκούδο , καθώς επίσης και τα 5, 10, 20, 50 και τα 100 εσκούδα (τα τελευταία ήταν διμεταλλικά). Το 2005 κυκλοφόρησε αναμνηστικό κέρμα των 200 εσκούδων για την 30ή επέτειο από την ανεξαρτησία της χώρας. Το 1914 η Εθνική Τράπεζα Υπερπόντιων Περιοχών τύπωσε τραπεζογραμμάτια σε ονομαστικές αξίες των 4, 5, 10, 20 και 50 σεντάβος. Το 1921 κυκλοφόρησαν χαρτονομίσματα των 1, 5, 10, 20, 50 και 100 εσκούδων, με την επόμενη σειρά (1945) να παραλείπει όλες τις ονομαστικές αξίες που ήταν μικρότερες από τα 5 εσκούδα. Υπήρχαν επίσης χαρτονομίσματα των 500 εσκούδων. Τα τραπεζογραμμάτια των 10 εσκούδων αντικαταστάθηκαν από κέρματα το 1953, με το χαρτονόμισμα των 5 εσκούδων επίσης να αποσύρεται. Έπειτα από την ανεξαρτησία, τυπώθηκαν χαρτονομίσματα για 100, 500 και 1000 εσκούδα το 1977. Η επόμενη σειρά κυκλοφόρησε το 1989 και αποτελούνταν από 100, 200, 500, 1000 και 2.500 εσκούδα. Η σημερινή, τρίτη, σειρά τυπώθηκε το 1992 σε ονομαστικές αξίες των200, 500, 1000, και το 1999 επιπρόσθετα των2.000 και των 5.000 εσκούδων. Το 2005, το χαρτονόμισμα των 200 εσκούδων επανασχεδιάστηκε κα ακολούθησαν αυτά των 500 και των1000 το 2007. ¹ - το νόμισμα αυτό δεν ήταν σε κυκλοφορία μέχρι τις 1 Ιανουαρίου του 1999 ² - Από την 1η Μαρτίου του 2002 δεν είναι νόμιμο νόμισμα. Krause, Chester L. and Clifford Mishler (1991). Standard Catalog of World Coins: 1801-1991 (18th ed. ed.). Krause Publications. ISBN 0-87341-150-1. Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed. ed.). Krause Publications. ISBN 0-87341-207-9.